Васил Демиревски
Васил Сотиров Демиревски (Желю) е деец на БРП (к). Участник в комунистическото съпротивително движение по време на Втората световна война. Командир на Дупнишкия партизански отряд „Коста Петров“. Впоследствие участва във войната срещу Германия.

Биография 
Васил Демиревски е роден на 26 ноември 1914 г. в гр. Дупница. Произхожда от занаятчийско семейство. Член на БКП от 1937. През 1938-1941 г. е секретар на окръжния комитет на БРП (к) в Дупница. През 1940 г. организира голямата стачка на тютюноработниците от града.

Участва в комунистическото съпротивително движение по време на Втората световна война. През 1941 г. създава и ръководи Дупнишкия пратизански отряд. От началото на август 1944 година е командир на обединения Рило-Пирински партизански отряд. Ръководи Жабокрекската акция, при която са разбити и пленени ловно-охранителна и ловна рота, и са разстреляни германски войници възстановяващи се в санаториум предоставен на Вермахта.

След Деветосептемврийския преврат е назначен за командир на 3-ти гвардейски пехотен полк. Участва във войната срещу Германия. Получава военно звание полковник с министерска заповед № 116. Полкът се бие в сражението при град Буяновац в Поморавието.

Васил Демиревски загива на 30 октомври 1944 г. при атаката на кота 711, Ястребац..

Външни препратки 
 Снимка на Васил Демиревски (Жельо Демиревски), Държавна агенция „Архиви“, с. 3

Източници 

Български комунисти до 1944 година
Родени в Дупница
Командири на партизански формирования в България
Партизани от Дупнишки партизански отряд Коста Петров
Партизани от Рило-пирински партизански отряд
Загинали през Втората световна война
Български полковници
Български военни дейци от Втората световна война